text: Nye militære centre i Varde og Oksbøl
  03 marts 2014 kl. 14.23
  Dansk Artilleriregiment blev mandag lagt i graven, og i stedet opstod Hærens Kamp- og Ildstøttecenter i Oksbøl og Hærens Efterretningscenter i Varde.
  Det skete ved parader i Varde og Oksbøl.
  Alene det nye militære center i Oksbøl skal beskæftige 520 medarbejdere, og deres opgaver omfatter infanteri, panser, opklaring og ildstøtte.
  Chefen for det nyoprettede Hærens Kamp- og ildstøttecenter, Ole Bering, ser frem til at få større sammenhæng i hæres indsats.
  - Sammenhængen mellem ildstøtten, altså artilleriet, og kamptropperne, infanteriet, har vi hidtil kun haft på øvelser, forklarer han.
  I Varde samles fra i dag Hærens Efterretningstjeneste og i april rykker Sergentskolen fra Sønderborg til Varde.
  Den militære vækst i Varde og Oksbøl er en konsekvens af det seneste forsvarsforlig.
  